Bi de Konsonante hätte d Lüt mangmool s Zungespitze-r durch s änglischi retroflexi-r [ɻ] ersetzt, vorallem in änglischi Wörter, aber mangmool au in Erbwörter. S änglischi [θ] isch durch [t] ersetzt worde: änglisch Timothy Grass isch als "Timmeti Graas" überno worde. D behuuchte änglischi /p t k/ sin au behuucht überno worde: "Pheel" vo ängl. pail (Eimer), "Threen" vo train (Zug) un "Kheek" vo ängl. cake. Intervokalischs änglischs /v/ isch als /b/ überno worde: "Riiber" vo ängl. river (Fluss). Sunscht wär numme bi de Intonation en starche änglische Yfluss dütlich gsi.